maca

kalipkip ta maca a caucau. nu tjekezem (閉目) itjen a palamu masu luljayan itjen. sarukuya tja maca katua sinasi nu paramur a qunevuljan.

 milimilingan nua maca
pucemas a maca ti palji (神眼palji的傳說)
pucemas a maca ti palji108 年全國語文競賽原住民族語朗讀【南排灣語】 高中學生組 編號 1 號 pucemas a maca ti palji
tasivavulung, izua i gusgus a qinalja, uzai a napiqumaqan tu ’uqaljay. ti palji a ngadan. na’isumalji a maca matu sapuy nua kuang. nu sipaqedev ta qemuziquzip, maacai. qaw meqacanga ti palji, kakacuin a qemaljup. a vavuy, nu paqedevan ta maca, maipuq i zua. nu kacuin a sema pana, azua ciqaw i puzaljuman, sipaqedev ta maca ni palji, macay. sa setjavaw a ciqaw. ayata marekutj a caucau i qinaljan sa sisan tapaw sipakitjukuda a kemaizuan. qaw ljemita tu sikanan, sisatjez a pakan tu kanen. lja’ua, nakuya ’ipapacun tjai palji. nu i cadjanan, uri qemaqivu tu “ uri sematjez ta sukanen, paljetekuu a suqulu. ” ayain. sa saqumaqan ta tapaw ni palji. a tjemaula tazua kanen. qaw sa djaljaw a vaik. sa tjumaljanga tu “pay, kanuanga! ” aya.

nareminkutj a maca ni palji. qaw siqaqivu ta pulingaw a palisi. sa si’amapavalit a gemaalju. sa menanguaq tu mamauanga ta tjamaca. lja’ua, manu cemuvuq anan a maca pitua situlek a caljudjuqan ni palji. sa puteljar tu quljizaljizar, namatu mavan a maca sicuayan. a navaljualjut a qemuziquzip, nu tuleken tua caljudjuqan ni palji, maacay ’auta. mavanu sipatjarudrungan ta qaljic na venan. azua tulek ni palji, puqizing aravac. sa nu uzai a qalja. mavan nu kakacuin a ’iqecev ta qalja, sa pinisangas ti palji. nu pacun tua qalja, tuleken a kintalj macaii a qalja. a maljelima, mavanu uzai a qaluvuan. mavan nu mavanu tja makaya tja ruqizing, ini’a madjalim. qaw, a vililjanga, nu ’iqecev tua qalja, ti palji a tjalja puqizingan sinikavala a zemenger a ngadan ni palji i qinaljan. lja’ua, paulain mevulunganga ti palji sa pacayanga.

kasizuan

Category:kai nua i pasanavalj